cyanic-selkie/wikianc huggingface dataset:
গোবিন্দপুর উত্তর ইউনিয়ন
শিক্ষা ব্যবস্থা
২০১১ সালের পরিসংখ্যান অনুযায়ী গোবিন্দপুর উত্তর ইউনিয়নের সাক্ষরতার হার ৫২.২%।
যোগাযোগ ব্যবস্থা
ফরিদগঞ্জ কালির বাজার চৌরাস্তা বা ফরিদগঞ্জ বাসস্ট্যান্ড থেকে সিএনজি বা অটোরিক্সা যোগে এ ইউনিয়নের নয়াহাট বাজার বা ধানুয়া বাজার যাওয়া যায়।
খাল ও নদী
ডাকাতিয়া নদী
জনপ্রতিনিধি
চেয়ারম্যান-হাজী শেখ শাহ আলম
পঞ্চবটি
thumb|250px|right|পঞ্চবটির [[কালারাম মন্দির]]
নাশিক শহরের একটি উপশহর। এছাড়াও ঐতিহাসিক গুরুত্বের একটি ধর্মীয় স্থান। পৌরাণিক তথ্যসূত্র অনুসারে, রাম তার বনবাসের সময় এখানে বাস করেছিলেন। এই স্থানটি গোদাবরী নদীর তীরে। বর্তমানে পেশোয়াদের দ্বারা নির্মিত সীতা গুহা এবং কালারাম মন্দির এখানে দেখার জন্য বিশেষ স্থান।
নাশিক শহরের পঞ্চবটি কমপ্লেক্স গোদাবরী নদীর বাম তীরে অবস্থিত। কালারাম মন্দিরের কাছে বটগাছের একটি দল রয়েছে এবং এই দলটি পাঁচটি বটগাছের সমন্বয়ে গঠিত হওয়ায় এই এলাকাটিকে 'পঞ্চবটি' বলা হয়।  'পাঞ্চ' মানে পাঁচ আর 'বটি' মানে বটগাছ।
কালেরাম মন্দির, কপালেশ্বর মন্দির, গঙ্গা-গোদাবরী মন্দির, সুন্দর নারায়ণ মন্দির, তালকুটেশ্বর মন্দির, নীলকান্তেশ্বর মন্দির, গোরারাম মন্দির, মুরলীধর মন্দির, তিলভাণ্ডেশ্বর মন্দির, বালাজি মন্দির, স্যান্ডব্যাচী দেবী মন্দির, পটলেশ্বর মন্দির, পটলেশ্বর মন্দির। রামকুণ্ড, দুতন্ডায় মারুতি, কার্তিকস্বামী মন্দির, কাত্যমারুতি মন্দির, পঞ্চমুখী হনুমান মন্দির, ভদ্রকালী মন্দির, কাপুরথালা স্মৃতিসৌধের মতো অনেক মন্দির পঞ্চবটি এবং এর আশেপাশের অঞ্চলে গোদাবরী নদীর উভয় তীরে অবস্থিত। এই মন্দিরগুলির কারণেই নাসিককে "পশ্চিম ভারতের কাশী" বলা হয়।
ভিরুমান্ডি
ভিরুমান্ডি (விருமாண்டி) হচ্ছে ২০০৪ সালে মুক্তিপ্রাপ্ত একটি তামিল সহিংসতাবাদী নাট্য চলচ্চিত্র যেটির রচনা এবং পরিচালনা করেছিলেন কমল হাসন, কমল ছিলেন চলচ্চিত্রটির সহ-সম্পাদক এবং তিনি চলচ্চিত্রটি প্রযোজনা করা সহ "ভিরুমান্ডি" চরিত্রে অভিনয়ও করেছিলেন। চলচ্চিত্রটির কাহিনী দুইজন অপরাধীর কারাজীবন নিয়ে , একজন হচ্ছে কোটালা তেবর যে যাবজ্জীবন কারাদন্ডাদেশ পেয়েছে আর আরেকজন ভিরুমান্ডি তেবরকে নিয়ে যে মৃত্যুদণ্ডাদেশ পেয়েছে। অপরাধী দুজন নিজেদের অপরাধ নিয়ে আফসোস করে এবং বর্ণনা করে যে কীভাবে তারা তাদের জীবন ধ্বংস করেছে। অভিনেতা পশুপতি ছিলেন কোটালা চরিত্রে।
চলচ্চিত্রটিতে বিভিন্ন গুরুত্বপূর্ণ চরিত্রে ছিলেন অভিরামী, রোহিনী, নছর, নেপোলিয়ন দুরাইস্বামী এবং শানমুগারাজন। চলচ্চিত্রটির গানগুলোর সুর এবং আবহ সঙ্গীত পরিচালনা করেছিলেন ইলাইয়ারাজা। চলচ্চিত্রটি ব্যবসাসফল ছিলো।
প্রযোজনা
চলচ্চিত্রটির নাম প্রথমে 'সান্ডিয়ার' রাখার কথা ভাবা হলেও পরে ভিরুমান্ডিতে পরিবর্তন করা হয়।
জাল্লিকাট্টুর (ষাঁড়ের লড়াই) জন্য প্রশিক্ষণপ্রাপ্ত ষাঁড় ব্যবহার করা হয়েছিলো এবং শুটিং ভেন্যুতে নুয়েন্ডু ম্যাশিন রাখা হয়েছিলো। কমল হাসন কিছু সমস্যার কারণে শুটিং মাদুরাই থেকে চেন্নাইতে স্থানান্তর করেছিলেন।
চিত্রগ্রাহক কেশব প্রকাশ যিনি পরিচালক রবি কে. চন্দ্রনের সহকারী হিশেবে কাজ করতেন তাকে কমল হাসন নিজে এই চলচ্চিত্রের চিত্রগ্রহণের জন্য নির্বাচন করেছিলেন।
কুর্দস্যাট
কুর্দস্যাট ব্রডকাস্টিং কর্পোরেশন ইরাকের দ্বিতীয় কুর্দি স্যাটেলাইট চ্যানেল। চ্যানেলটির মালিক প্যাট্রিয়টিক ইউনিয়ন অব কুর্দিস্তান। চ্যানেলটি যাত্রা শুরু করে ২০০০ সালে।
ভাগ মিলখা ভাগ
ভাগ মিলখা ভাগ (হিন্দি: भाग मिल्खा भाग, বাংলা অনুবাদ: দৌড়া মিলখা দৌড়া) রাকেশ ওমপ্রকাশ মেহরা পরিচালিত ২০১৩ সালের ভারতীয় জীবনীমূলক নাট্য চলচ্চিত্র। ভারতীয় অ্যাথলেট মিলখা সিং ও তার মেয়ে সোনিয়া সালওঙ্কার রচিত মিলখা সিংয়ের জীবনী দ্য রেস অফ মাই লাইফ থেকে চলচ্চিত্ররূপ দেন প্রসূন জোশী। এতে নাম ভূমিকায় অভিনয় করেন ফারহান আখতার। এছাড়া অন্যান্য চরিত্রে অভিনয় করেন মীশা শফী, পবন মালহোত্রা, অর্থ মালিক এবং সোনম কাপুর ক্যামিও চরিত্রে অভিনয় করেন।
চলচ্চিত্রটি ২০১৩ সালের ১২ জুলাই মুক্তি পায়। ₹৩০ কোটি বাজেটে নির্মিত ছবিটি ব্যবসা সফল হয় এবং দর্শক ও সমালোচকদের প্রশংসা অর্জন করে। ছবিটি ৬১তম জাতীয় চলচ্চিত্র পুরস্কারে শ্রেষ্ঠ হিতকর বিনোদন প্রদানকারী জনপ্রিয় চলচ্চিত্র ও শ্রেষ্ঠ নৃত্য পরিচালনা বিভাগে পুরস্কার অর্জন করে। এছাড়া শ্রেষ্ঠ চলচ্চিত্রসহ ৭টি বিভাগে ফিল্মফেয়ার পুরস্কার, সেরা চলচ্চিত্রসহ ১৪টি বিভাগে আইফা পুরস্কার, সেরা চলচ্চিত্রসহ ৪টি বিভাগে স্ক্রিন পুরস্কার, সেরা চলচ্চিত্রসহ ৯টি বিভাগে স্টার গিল্ড পুরস্কার, এবং ৫টি বিভাগে জি সিনে পুরস্কার লাভ করে।
অভিনয়শিল্পী নির্বাচন
২০১০ সালে প্রথমে অভিষেক বচ্চন ও অক্ষয় কুমারকে এই চলচ্চিত্রের নাম ভূমিকায় নেওয়ার কথা ভাবা হয়। অভিষেক ছিলেন মেহরার পছন্দ আর অক্ষয় ছিলেন মিলখার পছন্দ। পরে কাহিনি লেখা শেষ হলে প্রধান চরিত্র সম্পর্কিত চূড়ান্ত সিদ্ধান্ত নেওয়া হয়। চলচ্চিত্র নির্মাতা-অভিনেতা ফারহান আখতারকে নাম চরিত্রের জন্য এবং সোনম কাপুরকে তার প্রেমিকার চরিত্রের জন্য নির্বাচন করা হয়। ফলে ফারহান মিলখা সিং এবং তার পরিবারের সাথে দেখা করতে পাঞ্জাব যান। পাকিস্তানি গায়িকা ও অভিনেত্রী মীশা শফী, যিনি ইতিমধ্যে দ্য রিলাকট্যান্ট ফান্ডামেন্টালিস্ট দিয়ে হলিউডে অভিষেক করেছেন, তাকে মিলখার বন্ধু পেরিজাদ চরিত্রের জন্য নির্বাচন করা হয়।
চিত্রায়ণ
রাকেশ ওমপ্রকাশ মেহরা ২০১২ সালের ফেব্রুয়ারি মাসে এই ছবির শুটিং শুরু করেন। ছবির বেশির ভাগ দৃশ্য ধারণ করা হয় ভারতের পাঞ্জাবে। এছাড়া কিছু দৃশ্যের শুটিং করা হয় দিল্লী, টোকিও, মেলবোর্ন ও রোমে।
সঙ্গীত
ভাগ মিলখা ভাগ চলচ্চিত্রের সুর ও সঙ্গীত পরিচালনা করেছেন শঙ্কর-এহসান-লয়। গানের কথা লিখেছেন প্রসূন জোশী। প্রথমে এ. আর. রহমানকে এই চলচ্চিত্রের গানের সুর ও সঙ্গীত পরিচালনার প্রস্তাব দেওয়া হয় কিন্তু তার ব্যস্ততার কারণে মেহরা শঙ্কর-এহসান-লয় ত্রয়ীকে এই দায়িত্ব দেন। গানের স্বত্ব কিনে নেয় সনি মিউজিক। সনি এর আগে মেহরার রং দে বাসন্তী গানের স্বত্ব কিনেছিল। ছবির গানের অ্যালবাম ২১ জুন, ২০১৩ প্রকাশ করার সিদ্ধান্ত নেওয়া হলেও পরের ভক্তদের চাহিদার কারণে এক সপ্তাহ আগে ১৪ জুন, ২০১৩ প্রকাশ করা হয়। শঙ্কর মহাদেবনের পুত্র সিদ্ধার্থ মহাদেবনের এই চলচ্চিত্রে নেপথ্য গানে অভিষেক হয় এবং তার গাওয়া "জিন্দা" গানটি আইটিউনসের টপ চার্টে প্রথম স্থান অধিকার করে।
বাংলাদেশ কৃষি বিশ্ববিদ্যালয়
বাকৃবি ২০১৩-২০১৪ অর্থবছরের জন্য বাংলাদেশের দ্বিতীয় সর্বোচ্চ বাজেটের পাবলিক বিশ্ববিদ্যালয় ছিল। ওয়েবম্যাট্রিক্স বিশ্ববিদ্যালয় র‍্যাঙ্কিং ২০১৭ অনুসারে এটি বাংলাদেশের এক নম্বর বিশ্ববিদ্যালয়। যুক্তরাজ্যভিত্তিক শিক্ষা সাময়িকী টাইমস হায়ার এডুকেশন (টিএইচই) প্রকাশিত সর্বশেষ র‍্যাঙ্কিংয়ে বাংলাদেশ কৃষি বিশ্ববিদ্যালয়ের অবস্থান ১০০১ থেকে ১২০০–এর মধ্যে। আন্তর্জাতিক খ্যাতনামা সংস্থা অ্যালপার ডজার (এডি) সায়েন্টিফিক ইনডেক্সের প্রকাশিত ২০২২ সালের বিশ্বসেরা গবেষকদের তালিকায় এই বিশ্ববিদ্যালয়ের ১৫৬ জন গবেষকের নাম স্থান পেয়েছে।
ইতিহাস
১৯৬১ সালে ভেটেরিনারি ও কৃষি অনুষদ নামে দু’টি অনুষদ নিয়ে বিশ্ববিদ্যালয়ের শিক্ষা কার্যক্রম শুরু হয়, তখন এর নাম ছিল পূর্ব পাকিস্তান কৃষি বিশ্ববিদ্যালয়। স্বাধীনতা যুদ্ধের সময় বিশ্ববিদ্যালয়ের নাম ঘোষণা করা হয় স্বাধীন বাংলাদেশ কৃষি বিশ্ববিদ্যালয়। প্রতিষ্ঠার কয়েক মাসের মধ্যেই পশুপালন অনুষদ নামে তৃতীয় অনুষদের যাত্রা শুরু হয়। ১৯৬৩-৬৪ শিক্ষাবর্ষে কৃষি অর্থনীতি ও গ্রামীণ সমাজবিজ্ঞান অনুষদ, ১৯৬৪-৬৫ শিক্ষাবর্ষে কৃষি প্রকৌশল ও কারিগরি অনুষদ এবং ১৯৬৭-৬৮ শিক্ষাবর্ষে মৎস্যবিজ্ঞান অনুষদ শিক্ষা কার্যক্রমে যুক্ত হয়।
বঙ্গবন্ধু শেখ মুজিবুর রহমান ১৯৭৩ সালের ১৩ ফেব্রুয়ারি বাংলাদেশ কৃষি বিশ্ববিদ্যালয় কেন্দ্রীয় ছাত্র সংসদ (বাকসু) কর্তৃক বিশ্ববিদ্যালয় সমাবর্তন মঞ্চে আয়োজিত এক সংবর্ধনা সভায় ডাক্তার-ইঞ্জিনিয়াদের মতো কৃষিবিদদেরও চাকরিক্ষেত্রে প্রথম শ্রেণির পদমর্যাদা ঘোষনা দেন।
অবস্থান
ময়মনসিংহ শহর থেকে ৪ কিলোমিটার দক্ষিণে পুরাতন ব্রহ্মপুত্র নদের পশ্চিম প্রান্তে প্রায় ১২৬১ একর জায়গা নিয়ে গড়ে উঠেছে বাংলাদেশ কৃষি বিশ্ববিদ্যালয়। রাজধানী ঢাকা থেকে ১২০ কিলোমিটার উত্তরে এ ক্যাম্পাসের অবস্থান।
ভৌত স্থাপনা
বিশ্ববিদ্যালয়ে মূল প্রশাসন ভবনসহ বিভিন্ন অনুষদীয় ভবন, কেন্দ্রীয় গ্রন্থাগার, ২০০০ আসনের আধুনিক মিলনায়তন, ছাত্র-শিক্ষক কেন্দ্র, সম্প্রসারিত ভবন, ব্যায়ামাগার, স্টেডিয়াম, স্বাস্থ্য কেন্দ্র, জিটিআই ভবন এবং শিক্ষার্থীদের আবাসনের জন্য ১৩টি হল আছে। যার মধ্যে ৪টি হল ছাত্রীদের জন্য। এছাড়াও রয়েছে ড. ওয়াজেদ মিয়া ডরমিটরী।
অনুষদ এবং বিভাগসমূহ
বর্তমানে এই বিশ্ববিদ্যালয়ের ৬ টি অনুষদ এবং ৪১ টি বিভাগ রয়েছে।
ভেটেরিনারি অনুষদ
ভেটেরিনারি অনুষদ আটটি বিভাগ নিয়ে গঠিত। এগুলো হল -
কৃষি অনুষদ
কৃষি অনুষদ ষোলটি বিভাগ নিয়ে গঠিত। এগুলো হলো:
গবেষণায় সাফল্য
বাংলাদেশ কৃষি বিশ্ববিদ্যালয় উল্লেখযোগ্য সংখ্যক শস্যের জাত ও উৎপাদন প্রযুক্তি উদ্ভাবন করেছে। এগুলোর মধ্যে বাউ-৬৩, বাউকুল, বাউধান-২, নামে উফশী ধান জাত- সম্পদ ও সম্বল, বাউ-এম/৩৯৫, বাউ-এম/৩৯৬ নামে ৪টি উফসি সরিষা জাত, ডেভিস, ব্র্যাগ, সোহাগ, জি-২ ও বিএস-৪ নামে ৫টি সয়াবিন জাত, কমলা সুন্দরী ও তৃপ্তি নামে আলুর জাত, লতিরাজ, বিলাসী ও দৌলতপুরী নামে তিনটি মুখীকচুর জাত, কলা ও আনারস উৎপাদনের উন্নত প্রযুক্তি, রাইজোবিয়াম জৈব সার উৎপাদন প্রযুক্তি, সয়েল টেস্টিং কিট, পেয়ারা গাছের মড়ক নিবারণ পদ্ধতি, বীজের স্বাস্থ্য পরীক্ষা সহজ পদ্ধতি, অ্যারোবিক পদ্ধতিতে ধান চাষ প্রযুক্তি, শুকানো পদ্ধতিতে বোরো ধান চাষ, পশু খাদ্য হিসেবে ভুট্টা উৎপাদন বৃদ্ধির কলাকৌশল। আফ্রিকান ধৈঞ্চার অঙ্গজ প্রজনন, এলামনডা ট্যাবলেট, আইপিএম ল্যাব বায়োপেস্টিসাইড, বিলুপ্তপ্রায় শাকসবজি ও ফলের জার্মপ্লাজম সংরক্ষণ ও মলিকুলার বৈশিষ্ট সনাক্তকরণ কলাকৌশল।
ব্রুসেলোসিসের ‘হিট ফিল্ড ভ্যাকসিন’ উদ্ভাবনের দাবি করেছেন বাংলাদেশ কৃষি বিশ্ববিদ্যালয়ের গবেষক মো. সিদ্দিকুর রহমান। মোরগ-মুরগির রাণীক্ষেত রোগ ও ফাউলপক্সের প্রতিষেধক টিকা উৎপাদন, হাঁসের প্লেগ ভ্যাকসিন ও হাঁস-মুরগির ফাউল কলেরার ভ্যাকসিন তৈরি, রাণীক্ষেত রোগ সহজেই সনাক্তকরণে মলিকুলার পদ্ধতির উদ্ভাবন, মুরগির স্যালমোনোসিস রোগ নির্ণয় প্রযুক্তি; হাওর এলাকায় হাঁস পালনের কলাকৌশল, কমিউনিটি ভিত্তিক উৎপাদনমুখী ভেটেরিনারি সেবা, গবাদিপশুর ভ্রুণ প্রতিস্থাপন, ছাগল ও মহিষের কৃত্রিম প্রজনন, কৃত্রিম প্রজননে ব্যবহৃত ষাঁড়ের আগাম ফার্টিলিটি নির্ণয়, গাভীর উলানফোলা রোগ প্রতিরোধ কৌশল, হরমোন পরীক্ষার মাধ্যমে গরু ও মহিষের গর্ভ নির্ণয়, সুষম পোল্ট্রি খাদ্য, গো-খাদ্য হিসেবে খড়ের সঙ্গে ইউরিয়া-মোলাসেস ব্লক ব্যবহার, হাঁস-মুরগির উন্নত জাত উৎপাদন।
কৃষি অর্থনীতি বিষয়ে মাঠপর্যায়ে বিভিন্ন অনুসন্ধানী গবেষণা তৎপরতার মাধ্যমে টেকসই শস্যবীমা কার্যক্রম, ক্ষুদ্র সেচ কার্যক্রমের উন্নয়ন, পশুসম্পদ উপখাত ও ডেয়রি উৎপাদনের উন্নয়ন, স্বল্প ব্যয়ে সেচনালা তৈরি, উন্নত ধরনের লাঙ্গল ও স্প্রে মেশিন, বাকৃবি জিয়া সার-বীজ ছিটানো যন্ত্র, সোলার ড্রায়ার, উন্নত ধরনের হস্তচালিত টিউবয়েল পাম্প, জ্বালানি সাশ্রয়ী উন্নতমানের দেশি চুলা, মাগুর ও শিং মাছের কৃত্রিম প্রজননের কলাকৌশল, ভাসমান খাঁচায় মাছ চাষ পদ্ধতি, খাচায় পাঙ্গাস চাষ, পেরিফাইটন বেজড মৎস্যচাষ, দেশি পাঙ্গাসের কৃত্রিম প্রজনন, ডাকউইড দিয়ে মিশ্র মৎস্যচাষ, মাছের জীবন্ত খাদ্য হিসেবে টিউবিফিসিড উৎপাদনের কলাকৌশল, পুকুরে মাগুর চাষের উপযোগী সহজলভ্য মৎস্যখাদ্য তৈরি, শুক্রাণু ক্রয়োপ্রিজারভেশন প্রযুক্তি, স্বল্প ব্যয়-মিডিয়ামে ক্লোরেলার চাষ, মাছের পোনা পালনের জন্য রটিফারের চাষ, মাছের রোগ প্রতিরোধকল্পে ঔষধি গাছের ব্যবহার এবং মলিকুলার পদ্ধতি ব্যবহার করে মাছের বংশ পরিক্রম নির্ণয়, তারাবাইম, গুচিবাইম ও বাটা মাছের কৃত্রিম প্রজনন, ধানক্ষেতে মাছ ও চিংড়ি চাষ, পুকুরে মাছ চাষ, সহজলভ্য মাছের খাদ্য তৈরি, একোয়াপনিক্সের মাধ্যমে মাছ এবং সবজি উৎপাদন, মাছের বিকল্প খাদ্যের জন্য ব্লাক সোলজার ফ্লাই চাষ এবং কচি গমের পাউডার উৎপাদন।
বাংলাদেশ পরমাণু কৃষি গবেষণা ইনস্টিটিউট (বিনা) ও বাংলাদেশ কৃষি বিশ্ববিদ্যালয়ের (বাকৃবি) বিজ্ঞানীরা মিলে দেশে প্রথমবারের মতো লবণাক্ততা ও জলমগ্নতা সহিষ্ণু ধানের পূর্ণাঙ্গ জীবনরহস্য (জিনোম সিকোয়েন্স) উন্মোচন করেছেন।
অসওয়াল্ড লুইস (ক্রিকেটার)
অসওয়াল্ড লুইস (২৮ ফেব্রুয়ারি ১৮৩৩ – ২৮ এপ্রিল ১৮৯৫) ছিলেন একজন অস্ট্রেলীয় ক্রিকেটার। তিনি ১৮৫৬-৫৭ এবং ১৯৬০-৬১ এর মধ্যে নিউ সাউথ ওয়েলসের হয়ে চারটি প্রথম-শ্রেণীর ম্যাচ খেলেছেন।
জন ডেভিড জ্যাকসন
জন ডেভিড জ্যাকসন একজন কানাডীয়-মার্কিন পদার্থবিজ্ঞানী।
জীবনী
জ্যাকসন ১৯২৫ সালের ১৯ জানুয়ারি জন্মগ্রহণ করেন। তিনি ইউনিভার্সিটি অফ ওয়েস্টার্ন অন্টারিও থেকে পদার্থবিজ্ঞান ও গণিতে ব্যাচেলর অব সায়েন্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৪৯ সালে পদার্থবিজ্ঞানে পিএইচডি ডিগ্রি অর্জন করেন। ১৯৫০ থেকে ১৯৫৭ সাল পর্যন্ত ম্যাকগিল বিশ্ববিদ্যালয় এর গণিতের সহকারী অধ্যাপক এবং সহযোগী অধ্যাপক হিসেবে কাজ করেন। ১৯৫৭ থেকে ১৯৬৭ সাল পর্যন্ত ইউনিভার্সিটি অফ ইলিনয় অ্যাট আর্বানা-শ্যাম্পেইন এর পদার্থবিজ্ঞানের সহযোগী অধ্যাপক এবং অধ্যাপক পদে কর্মরত ছিলেন। তিনি ১৯৬৭ থেকে ১৯৯২ সাল ইউনিভার্সিটি অব ক্যালিফোর্নিয়া, বার্কলে এর পদার্থবিজ্ঞান এর অধ্যাপক পদে কর্মরত ছিলেন। ১৯৯৩ সাল থেকে এই বিভাগের অধ্যাপক ইমেরিটাস হিসেবে নিযুক্ত হন। ১৯৭৮ থেকে ১৯৮১ সাল পর্যন্ত এই বিভাগের চেয়ারম্যানের দায়িত্ব পালন করেন।
মেনিনজাইটিস
মেনিনজাইটিস (Meningitis) বা মস্তিষ্কপর্দার প্রদাহ মস্তিষ্ক বা সুষুম্নাকান্ডের আবরণকারী পর্দা বা মেনিনজেসের প্রদাহজনিত একটি রোগ। মেনিনজাইটিস শব্দটি এসেছে গ্রিক μῆνιγξ méninx, যার অর্থ "পর্দা" এবং চিকিৎসাবিজ্ঞানের -itis শব্দটি থেকে যার  অর্থ প্রদাহ। মেনিনজাইটিস একটি জরুরী অবস্থা, যেখানে দ্রুত চিকিৎসা অপরিহার্য।
কারণ
মেনিনজাইটিস সাধারণত ভাইরাস, ব্যাকটেরিয়া, ছত্রাক বা অন্য পরজীবীর সংক্রমণে হয়ে থাকে। এছাড়াও বিরল কিছু ক্ষেত্রে কর্কটরোগ (ক্যানসার) বা স্বয়ং-অনাক্রম্য (অটোইমিউন) রোগের কারণেও হতে পারে।
লক্ষণ
এ রোগের লক্ষণগুলো হল:-
চিকিৎসা
মেনিনজাইটিস নিশ্চিত হবার জন্য সুষুম্নাকাণ্ডের চারপাশের তরল নিয়ে পরীক্ষা করা হয়। দায়ী পরজীবি শনাক্ত করে সে অনুযায়ী ব্যাকটেরিয়া নিরোধক (অ্যান্টিবায়োটিক), ভাইরাস নিরোধক ( অ্যান্টিভাইরাল) অথবা ছত্রাক নিরোধক (অ্যান্টিফাঙ্গাল) ঔষধ ব্যবহার করা হয়। এছাড়াও স্টেরয়েড এবং লক্ষণ অনুযায়ী চিকিৎসা দেয়া হয়।
স্টুডিও বাবেল্সব্যার্গ
thumb|250px|স্টুডিও বাবেল্সব্যার্গের প্রবেশ পথ স্টুডিও বাবেল্সব্যার্গ (Filmstudio Babelsberg, fwb: BG1) জার্মানির রাজধানী বার্লিনের উত্তরাংশে পটসড্যাম-বাবেল্সব্যার্গে অবস্থিত একটি ফিল্ম স্টুডিও। ফিল্ম স্টুডিও হিসেবে বৃহৎ আকৃতির এই স্টুডিওটি বিশ্বের সবচেয়ে প্রাচীনতম। এটি ১৯১২ সালে প্রতিষ্ঠিত হয়। স্টুডিওটির আয়তন প্রায় ২৫ হাজার বর্গমিটার বা ২ লক্ষ ৭০ হাজার বর্গফুট। ফ্রিটজ্ ল্যাংয়ের মেট্রোপোলিশ, জোসেফ ভন স্টার্নবার্গের দ্য ব্লু অ্যাঞ্জেল-সহ শত শত চলচ্চিত্র নির্মাণ হয়েছে এখানে। ২০১২ সালে স্টুডিও বাবেল্সব্যার্গ তার শততম বার্ষিকী উদ্‌যাপন করছে।
বর্তমানে স্টুডিও বাবেল্সব্যার্গ মূলতঃ ফিচার ফিল্ম নির্মাণেই ব্যবহৃত হয়ে থাকে। এছাড়াও এটি আন্তর্জাতিক অঙ্গনে বিশাল অঙ্কের বাজেটের চলচ্চিত্র পরিচালনায় অংশীদারত্বের ভিত্তিতে কাজ করে যাচ্ছে।
ইতিহাস
বায়োস্কোপ কোম্পানী ১৯১১ সালে নিউবাবেল্সবার্গে তাদের প্রথম গ্লাস-ফিল্ম স্টুডিও নির্মাণ করে। ড্যানিশ চলচ্চিত্র পরিচালক আরবান গ্যাড ফেব্রুয়ারি, ২০১২ সালে দ্য ড্যান্স অব দ্য ডেড শীর্ষক চলচ্চিত্র নির্মাণের মাধ্যমে স্টুডিওটির অভিষেক ঘটান। ১৯২২ সালে ডয়েস বায়োস্কোপ গেসেলশ্যাফ্ট এরিক পোমার্সের ডেকলা-ফিল্ম জিএমবিএইচ এর সাথে একীভূত হয়ে ডেকলা বায়োস্কোপ নামধারণ করে। প্রতিষ্ঠানটি ১৯২৬ সালে ফ্রিটজ্ ল্যাংয়ের বিশ্ববিখ্যাত কল্পবিজ্ঞান চলচ্চিত্র মেট্রোপোলিশ নির্মাণ করে। এর ফলেই এটি বৃহৎ স্টুডিও হিসেবে আত্মপ্রকাশ করে যা বর্তমানে মার্লেনে ডিটরিশ হল নামে পরিচিত। এখানেই অ্যালফ্রেড হিচকক সহকারী পরিচালক হিসেবে কাজের সুযোগ পেয়েছিলেন।
টনক্রিউজ নামে বাবেল্সবার্গে জার্মানির প্রথম শব্দধারক মঞ্চ নির্মিত হয় ১৯২৯ সালে। উইলি ফ্রিটসচের মেলোডি অব দ্য হার্ট হচ্ছে জার্মানির প্রথম সবাক চলচ্চিত্র। এরপর ১৯৩০ সালের মধ্যে জোসেফ ভন স্টার্নবার্গের দ্য ব্লু অ্যাঞ্জেলের প্রদর্শনী ঘটে। এ চলচ্চিত্রে জার্মান অভিনেত্রী মার্লেনে ডিটরিশ এবং এমিল জ্যানিংস্ প্রধান ভূমিকায় অভিনয় করেন।
১৯৪৬ সালের ১৭ই মে তারিখে ডয়েস ফিল্ম এজি বা ডিইএফএ প্রতিষ্ঠিত হয়। এর মাধ্যমে আট শতাধিক ফিচার ফিল্ম নির্মিত হয়, তন্মধ্যে ১৫০টি ছিল শিশুতোষ চলচ্চিত্র। এছাড়াও, ১৯৫৯ থেকে ১৯৯০ সালের মধ্যে টেলিভিশনে প্রচারের জন্য ছয় শতাধিক চলচ্চিত্র নির্মিত হয়।
২য় বিশ্বযুদ্ধ
১৯৩৩ থেকে ১৯৪৫ সালের মধ্যে প্রায় এক হাজার ফিচার ফিল্ম স্টুডিওটিতে নির্মিত হয়। দ্বিতীয় বিশ্বযুদ্ধ চলাকালে এডলফ হিটলারের নির্দেশে তার প্রোপাগোন্ডা প্রধান জোসেফ গোয়েবেলস্ শতাধিক চলচ্চিত্র নির্মিত হয় এখানে। লেনি রাইফেনস্টালের ট্রাম্ফ অব দি উইল তন্মধ্যে অন্যতম। এছাড়া ১৯৪০ সালে দ্য জিউ সাস চলচ্চিত্রটিও এখানেই নির্মিত হয়।
হস্তান্তর
বার্লিন প্রাচীর পতনের পর স্টুডিওটির ভবিষ্যৎ নিয়ে অনেকেই সংশয় প্রকাশ করেছিলেন। তা স্বত্ত্বেও ট্রিঊহ্যান্ড সাবেক ডয়েস ফিল্ম এজি বা ডিইএফএ-এর বেসরকারীকরণের দায়িত্বভার গ্রহণ করে। আগস্ট, ১৯৯২ সালে ট্রিঊহ্যান্ডেনস্টল্ট ফরাসী প্রতিষ্ঠান কমপ্যাগনি জেনারেল ডেস ইউয়াক্স (বর্তমানে ভিভেনডি ইউনিভার্সাল)-এর কাছে বিক্রয় করে দেয়। পরবর্তী এক যুগের মধ্যে প্রতিষ্ঠানটি স্টুডিও'র অবকাঠামোগত উন্নয়নে €৫০০ মিলিয়ন ইউরো বিনিয়োগ করে। স্টুডিও'র বেসরকারীকরণের পর ২০০৭ সালে সবচেয়ে বেশি মুনাফা অর্জিত হয়।
জুলাই, ২০০৪ সালে ভিভেনডি বিনিয়োগকারী প্রতিষ্ঠান এফবিবি বা ফিল্মবেট্রাইবে বার্লিন ব্রান্ডেনবার্গ জিএমবিএইচ-এর কাছে স্টুডিও বাবেল্সবার্গকে বিক্রি করে দেয়। বর্তমানে স্টুডিও'র প্রধান কর্ণধার চার্লি ওবকেন এবং ক্রিস্টোফ ফিসার অংশীদার হিসেবে রয়েছেন। ২০০৫ এর বসন্তে পুণর্গঠনকৃত স্টুডিওতে জনগণকে অংশগ্রহণের আমন্ত্রণ জানানো হয় এবং মুক্ত বাণিজ্যের লক্ষ্যে ব্যবসা সম্প্রসারণ করেছে।
বিশ্বের প্রাচীনতম স্টুডিও হিসেবে ২০০৮ সালে স্টুডিও বাবেল্সবার্গ এবং হলিউডের চলচ্চিত্র নির্মাতা জোয়েল সিলভার ফিচার ফিল্ম নির্মাণে চুক্তিতে আবদ্ধ হয়। এতে ডার্ক ক্যাসেল প্রোডাকশনের নিয়ন্ত্রণে চলচ্চিত্র নির্মিত হয়েছিল।
নির্মিত চলচ্চিত্রসমূহ
১৯৯২ থেকে ২০১২ সালের মধ্যে অনেকগুলো ফিচার ফিল্ম নির্মিত হয়। উল্লেখযোগ্য অভিনেতা হিসেবে টম ক্রুজের ভকাইরাই, ক্লাইভ ওয়েনের দি ইন্টারন্যাশনাল এবং ক্যাট উইন্সলেটের দ্য রিডার অন্যতম। সাম্প্রতিক সময়কালে স্টুডিও বাবেল্সবার্গে যৌথ পরিচালনায় নির্মিত চলচ্চিত্রের মধ্যে কুয়েনটিন টারানটিনো'র ইনগ্লোরিয়াস বাস্টার্ডর্স (মুক্তি পায় ২০০৯ সালে) এবং রোমান পোলানস্কি'র দ্য ঘোস্ট রাইটার (২০১০) অন্যতম। সূচনালগ্ন থেকে এ পর্যন্ত নিম্নরূপ চলচ্চিত্র এ স্টুডিও থেকে নির্মিত হয়েছেঃ-
জয় কৃষাণ শর্মা
জয় কৃষাণ শর্মা (১১ ফেব্রুয়ারি ১৯৪৩ – ১০ সেপ্টেম্বর ২০১৯) একজন ভারতীয় শিক্ষক, কৃষিবিদ, রাজনীতিবিদছিলেন যিনি ভারতীয় জনতা পার্টির রাজনীতির সাথে যুক্ত ছিলেন। তিনি ১৯৯৮ সালে সান্তোখগড় থেকে হিমাচল প্রদেশ বিধানসভার সদস্য হিসেবে নির্বাচিত হয়েছিলেন। তিনি ২০০০ সাল থেকে ২০০৩ সাল পর্যন্ত হিমাচল প্রদেশ ভারতীয় জনতা পার্টির সভাপতি হিসেবে দায়িত্ব পালন করেছেন। তিনি ২০১৯ সালের ১০ সেপ্টেম্বর মৃত্যুবরণ করেন।
শিক কাবাব
শিক কাবাব এক প্রকার কাবাব, যা ইরাক, তুরস্ক ও অন্যান্য আরব দেশগুলো সহ দক্ষিণ এশিয়ায় ব্যপকভাবে জনপ্রিয়। সাধারণত গো-মাংস, খাসির মাংস এবং মুরগির মশলাযুক্ত মাংসের কিমা কাঠি বা শিকের উপর বেলনাকৃতিতে দলাবেঁধে সেঁটে দিয়ে কয়লার আঁচে পুড়িয়ে শিক কাবাব প্রস্তুত করা হয়। এটি সাধারণত বার-বি-কিউ বা তন্দুরে রান্না করা হয়।
বিবরণ
শিক কাবাব নরম ও রসালো এক প্রকার মাংসের কাবাব। কুচি কুচি করে কাটা মাংসের কিমার সাথে আদা, রসুন, কাঁচা মরিচ, গুঁড়ো মরিচ এবং গরম মশলার সংমিশ্রণে খাবারটি তৈরি করা হয়। এটি লেবুর রস, ধনেপাতা এবং পুদিনা পাতার চাটনী দিয়ে খেতে মজাদার। কখনও কখনও স্বাদ আরও বাড়ানোর জন্য অতিরিক্ত তেল যুক্ত করা হয়। শিক কাবাব সাধারণত রায়তা, সালাদ, পেঁয়াজের টুকরো, লেবুর কুঁচি বা সবুজ চাটনি দিয়ে পরিবেশন করা হয় এবং নান রুটি বা পরোটা দিয়ে খাওয়া হয়।
কিছু জনপ্রিয় শিক কাবাব হলো - কাকরি শিক কাবাব এবং গিলাফি শিক কাবাব। ভারতের জনপ্রিয় নিরামিষাশী কাবাবগুলো শিম, গাজর, আলু, ফুলকপি এবং সবুজ মটর দিয়ে তৈরি করা হয়।
খালেক নওয়াজ খান
খালেক নওয়াজ খান (২৬ মার্চ ১৯২৬ – ২ অক্টোবর ১৯৭১) বাংলাদেশের একজন ভাষা সৈনিক, রাজনীতিবিদ ও আইনজীবী ছিলেন। তিনি ১৯৫৪ সালে পূর্ব বাংলা আইনসভার সদস্য হিসেবে নির্বাচিত হয়েছিলেন। ভাষা আন্দোলনে অবদানের জন্য ২০০৮ সালে তাকে মরণোত্তর একুশে পদক প্রদান করা হয়েছিল।
জন্ম ও শিক্ষাজীবন
খালেক নওয়াজ খান ১৯২৬ সালের ২৬ মার্চ ময়মনসিংহের নান্দাইলের আচারগাঁও গ্রামে জন্মগ্রহণ করেন। তার পিতা এলাহী নওয়াজ খান ছিলেন একজন সাব ডেপুটি ম্যাজিস্ট্রেট ও তার মা আলতাফুন্নেছা ছিলেন একজন গৃহিণী। ঢাকার সেন্ট গ্রেগরিজ স্কুল ও জলপাইগুড়ি স্কুলে তার প্রাথমিক শিক্ষা সম্পন্ন হয়। তিনি নান্দাইল চণ্ডীপাশা মাধ্যমিক বিদ্যালয় থেকে ১৯৪২ সালে মাধ্যমিক পরীক্ষায় উত্তীর্ণ হন। এরপর তিনি ইসলামিয়া কলেজ থেকে ১৯৪৪ সালে উচ্চমাধ্যমিক পরীক্ষায় উত্তীর্ণ হন। এরপর‍, তিনি ঢাকা বিশ্ববিদ্যালয় থেকে ১৯৪৮ সালে স্নাতক ও ১৯৫২ সালে এলএলবি ডিগ্রি লাভ করেন।
রাজনৈতিক জীবন
ছাত্রজীবনে ১৯৪৪ সালে তিনি বেকার হোস্টেল ছাত্র সংসদের সহসভাপতি হিসেবে নির্বাচিত হন। তিনি পূর্ব পাকিস্তান মুসলিম ছাত্রলীগের প্রতিষ্ঠাতা সাধারণ সম্পাদক ছিলেন।
খালেক নওয়াজ খান ভাষা আন্দোলনে অংশগ্রহণ করেন। তিনি রাষ্ট্রভাষা সংগ্রাম পরিষদের একজন সদস্য ছিলেন। তিনি ১৯৪৮ সালের ১১ মার্চ হরতালের অংশ হিসেবে পিকেটিং করতে গিয়ে মারাত্মকভাবে আহত হন। পিকেটিং জন্য সেদিনই তাকে গ্রেফতার করা হয়। ১৯৪৯ সালের এপ্রিল মাসে শেখ মুজিবুর রহমানের সাথে আবার গ্রেফতার হন।
খালেক নওয়াজ খান ১৯৫২ সালের ফেব্রুয়ারি মাসেও ভাষা আন্দোলনের সাথে যুক্ত ছিলেন। ১৯৫২ সালের ২৮ ফেব্রুয়ারি মাসে তার বিরুদ্ধে হুলিয়া জারি করা হয়। পরবর্তীতে, তাকে গ্রেফতার করা হয়েছিল। ১৯৫৩ সালের জানুয়ারি মাসে তিনি মুক্তি পান।
১৯৫৪ সালে খালেক নওয়াজ খান পূর্ব বাংলা আইনসভার সদস্য হিসেবে নির্বাচিত হন। তিনি নির্বাচনে পূর্ব বাংলার তৎকালীন মুখ্যমন্ত্রী নুরুল আমিনকে পরাজিত করেন।
মৃত্যু ও সম্মাননা
খালেক নওয়াজ খান ১৯৭১ সালের ২ অক্টোবর হৃদযন্ত্রের ক্রিয়া বন্ধ হয়ে মৃত্যুবরণ করেন। মৃত্যুর পর ২০০৮ সালে ভাষা আন্দোলনে অবদানের জন্য তাকে মরণোত্তর একুশে পদক প্রদান করা হয়।
সমালোচনা
বঙ্গবন্ধু শেখ মুজিবুর রহমান তাঁর অসমাপ্ত আত্মজীবনীতে খালেক নওয়াজ খানকে "ময়মনসিংহের বিশিষ্ট কর্মী" ও "প্রথম শ্রেণীর কর্মী" বলে উল্লেখ করলেও কয়েক জায়গায় তার সমালোচনা করেন।
"“খালেক নেওয়াজকে নিয়ে আর এক মহাবিপদ ছিল।... ওর মুখও খুব খারাপ ছিল, অকথ্য ভাষায় গালাগালি করত।”"
- অসমাপ্ত আত্মজীবনী (পৃ. ১১৭–১১৮), শেখ মুজিবুর রহমান
শেখ মুজিবুর রহমান ছাত্রলীগে খালেক নওয়াজের ভূমিকারও সমালোচনা করেন।
"“... খালেক নওয়াজ খানকে সাধারণ সম্পাদক করা হয়েছিল (মুসলিম ছাত্রলীগের)।... তবে খালেক নেওয়াজ খান সম্পর্কে অনেকের আপত্তি ছিল। কারণ সে কথা একটু বেশিই বলত।... আমি স্বীকার করতে বাধ্য হচ্ছি, আমার মনোনীত প্রার্থী খালেক নেওয়াজ প্রতিষ্ঠানের মঙ্গলের চেয়ে অমঙ্গলই বেশি করেছিল। সে চেষ্টা করত সত্য, কিন্তু কোন সিদ্ধান্ত দেওয়ার ক্ষমতা তার ছিল না। আর অন্যের কথা শুনত, নিজে ভাল কি মন্দ বিবেচনা করত না, বা করার ক্ষমতা ছিল না।”"
- অসমাপ্ত আত্মজীবনী (পৃ. ১২৬–১২৭), শেখ মুজিবুর রহমান
ভৈরব-কপোতাক্ষ নদ
ভৈরব-কপোতাক্ষ নদ বাংলাদেশ-ভারতের একটি আন্তঃসীমান্ত নদী। নদীটি ভারতের মুর্শিদাবাদ জেলা এবং বাংলাদেশের দক্ষিণ-পশ্চিমাঞ্চলের মেহেরপুর ও চুয়াডাঙ্গা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৪৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক ভৈরব-কপোতাক্ষ নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭০।
প্রবাহ
ভৈরব-কপোতাক্ষ নদটি মুর্শিদাবাদ জেলার চরকুশবাড়িয়ার কেছে জলঙ্গী নদী থেকে উৎপত্তি লাভ করেছে। অতঃপর নদীটি মেহেরপুর জেলার মেহেরপুর সদর উপজেলার কুতুবপুর ইউনিয়ন দিয়ে বাংলাদেশে প্রবেশ করেছে। পরবর্তী পর্যায়ে এ নদ চুয়াডাঙ্গা জেলার দামুড়হুদা উপজেলার কুড়ালগাছি ইউনিয়ন পর্যন্ত প্রবাহিত হয়ে মাথাভাঙ্গা নদীতে নিপতিত হয়েছে। নদীটি মৌসুমি প্রকৃতির। বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
ইয়েগিশ চ্যারেন্টস
ইয়েগিশ চ্যারেন্টস (Եղիշե Չարենց; মার্চ ১৩, ১৮৯৭ – নভেম্বর ২৭, ১৯৩৭) ছিলেন একজন আর্মেনীয় কবি, লেখক এবং সমাজকর্মী। বিংশ শতাব্দীর এই অনন্যসাধারণ কবি তার রচনায় এনেছেন বহু প্রসঙ্গ - তার প্রথম বিশ্বযুদ্ধের অভিজ্ঞতা, সামাজিক বিপ্লব এবং সবচেয়ে স্পষ্টভাবে আর্মেনিয়া ও আর্মেনীয়। আর্মেনিয়ায় তাকে "বিশ শতকের প্রধান কবি" বলে স্বীকার করা হয়।
গোড়ার দিকে সাম্যবাদের সমর্থনে চ্যারেন্টস যোগ দেন বলশেভিক পার্টিতে। কিন্তু ১৯৩০-এর দশকে স্টালিনের দমন-নিপীড়ন ও পরিশুদ্ধি অভিযান শুরু হলে তার মোহভঙ্গ হয়।
প্রথম জীবন
চ্যারেন্টস জন্মগ্রহণ করেন ১৮৯৭ সালে কারসে (পূর্ব আর্মেনিয়া, তৎকালীন রাশিয়ার অংশ)। তার নাম রাখা হয় ইয়েগিশ আবগারি সোঘোমোনিয়ান। তার পরিবার এসেছিল পারসিক আর্মেনিয়ার মাকু শহর থেকে, তারা কার্পেটের ব্যবসা করতেন। চ্যারেন্টস পড়ালেখা শুরু করেন একটি আর্মেনীয় প্রাথমিক বিদ্যালয়ে। পরে আরেকটি রুশ কারিগরী মাধ্যমিক বিদ্যালয়ে ভর্তি হয়ে সেখানে ১৯০৮ থেকে ১৯১২ সাল পর্যন্ত পড়েন। তিনি বেশিরভাগ সময় ব্যয় করতেন অধ্যয়নে। ১৯১২ সালে তার প্রথম কবিতা প্রকাশিত হয় তিফলিসের আর্মেনীয় সাময়িকী বাতানিতে। ১৯১৫ সালে প্রথম বিশ্বযুদ্ধের আলোড়ন, আর আর্মেনীয় গণহত্যার সময়, চ্যারেন্টস স্বেচ্ছাসেবক হিসেবে ককেশাস ফ্রন্টে যুদ্ধ করেন।
রাজনীতি ও সাহিত্য জীবন
১৯১৫ সালে চ্যারেন্টসকে পাঠানো হয় তুরস্কের ভ্যান শহরে। সেখানে তিনি প্রত্যক্ষ করেন আর্মেনীয় জনগণের ওপর তুর্কি সৈন্যদের অত্যাচার আর তাদের ধ্বংস করে দেয়ার এই স্মৃতি যা অনপনেয়ভাবে উঠে এসেছিল তার কবিতায়। এক বছর পর তিনি রণাঙ্গন থেকে ফিরে আসেন; অধ্যয়ন শুরু করেন মস্কোর শানয়াভস্কি পিপল'স ইউনিভার্সিটিতে। গণহত্যা ও যুদ্ধের বিভীষিকা চ্যারেন্টসকে প্রচন্ড আতঙ্কিত করেছিল এবং তিনি বলশেভিক পার্টির তীব্র সমর্থকে পরিণত হন।
চ্যারেন্টস লাল ফৌজে যোগদান করেন এবং সৈনিক হিসেবে রুশ গৃহযুদ্ধে অংশ নেন, তৎকালীন সারিৎস (পরে স্তালিনগ্রাদ বা ভলগোগ্রাদ) এবং ককেশাসে। ১৯১৯ সালে তিনি আর্মেনিয়ায় ফিরে আসেন এবং বিপ্লবী কার্যক্রম চালাতে থাকেন। এক বছর পরে তিনি শিক্ষা মন্ত্রণালয়ে আর্ট বিভাগের পরিচালক পদে কাজ শুরু করেন। তবে আবার তাকে অস্ত্র হাতে নিতে হয় তার সাথী আর্মেনীয়দেরই বিরুদ্ধে, যারা ১৯২১-এর ফেব্রুয়ারিতে সোভিয়েত শাসনের বিরুদ্ধে বিদ্রোহ করেছিল। ১৯২০-২১ সালেই তিনি রচনা তার অনবদ্য কবিতাগুলোর একটি, আমি ভালোবাসি 'আর্মেনিয়া' নামের রৌদ্র-মধুর স্বাদ, স্বদেশের স্তুতিমূলক একটি গীতিকবিতা। সেবছর তিনি মস্কোতে ফেরেন ভ্যালেরি ব্রিউসভের প্রতিষ্ঠিত লিটারেচার অ্যানড আর্ট ইন্সটিটিউটে অধ্যয়ন করতে।
১৯২৭-৩০ সময়কালে লেখা চ্যারেন্টের কবিতাগুলোর সংকলন এপিক ডন প্রকাশিত হয় ইয়েরেভানে। বইটি তিনি তার প্রথম স্ত্রী আর্পেনিককে উৎসর্গ করেন।
শেষ জীবন
সাময়িক পত্রিকায় অল্প কিছু কবিতা ছাড়া ১৯৩৪ সালের পর থেকে চ্যারেন্টস কোনো কিছু প্রকাশ করেননি (সেসময়, ১৯৩৫-এর ডিসেম্বরে স্ট্যালিন এক আর্মেনীয় প্রতিনিধির কাছে চ্যারেন্টসের খোঁজখবর নেন)।
১৯৩৬ সালের জুলাইতে যখন সোভিয়েত নেতা আগাসি খানজিয়েন নিহত হন, চ্যারেন্টস সাতটি সনেটের এক সিরিজ লেখেন। আর্মেনীয় সঙ্গীতশিল্পী কোমিতাস-এর মৃত্যুর পর তিনি রচনা করেন তার শেষদিকের এক মহৎ সৃষ্টি Requiem Æternam in Memory of Komitas (১৯৩৬)।
অভিনেত্রী এরস ভস্কানিয়ান চ্যারেন্টসের সাথে তার শেষ সাক্ষাৎ বিষয়ে বলেছেন:"He looked fragile but noble. He took some morphine and then read some Komitas. When I reached over to kiss his hand he was startled"। তার বিরুদ্ধে ক্রমাগত অপপ্রচারের চাপে এবং বৃক্কে পাথরসৃষ্ট শূলবেদনায় তিনি মর্ফিনে আসক্ত হয়ে পড়েন। তার মর্ফিন নেয়ায় ব্যবহৃত সূঁচটি তার জাদুঘরে সংরক্ষিত আছে।
১৯৩৭ সালে তিনি স্ট্যালিনের পরিশুদ্ধি অভিযানের শিকার হন। "বিপ্লববিরোধী এবং জাতীয়তাবাদী কর্মকাণ্ড" করার অভিযোগে তাকে কারারুদ্ধ করা হয়। তিনি জেল হাসপাতালে মৃত্যুবরণ করেন। তার সব বই নিষিদ্ধ করা হয়। তার তরুণ বান্ধবী রেজিনা গাজারিয়ান কিছু বই ও পান্ডুলিপি মাটির নিচে লুকিয়ে সংরক্ষণ করেন। স্ট্যালিনের মৃত্যুর পর চ্যারেন্টসের মর্যাদা ফিরিয়ে দেয়া হয়।
ব্যক্তিগত জীবন
তার প্রথম স্ত্রী আর্পেনিক তের-এসভেদজেট্রিয়েন মারা যান ১৯২৭ সালে। ১৯৩১ সালে চ্যারেন্টস বিয়ে করেন ইসাবেলা কোদাবাশিয়ানকে। তাদের দুই মেয়ে আছে, অর্পানিক এবং অনাহিত।
স্মরণ
ইয়েরেভানে ১৭ ম্যাশটটস এভিনিউয়ে তার বাড়ি রূপান্তর করে জাদুঘর গড়ে তোলা হয়েছে। তার নামানুসারে আর্মেনীয় শহর চ্যারেন্টস্যাভন-এর নামকরণ হয়েছে।
১৯৫৮ সালে সোভিয়েত ইউনিয়ন চ্যারেন্টসের সম্মানে ৪০ কোপেক মূল্যের একটি স্মারক ডাকটিকিট প্রকাশ করে। ১৯৯৭ সালে আরেকটি ১৫০ আর্মেনীয় দ্রাম মূল্যের স্মারক ডাকটিকিট এবং ১০০ দ্রামের মুদ্রা প্রকাশ করে আর্মেনিয়া প্রজাতন্ত্র। নতুন আর্মেনীয় ১০০০ দ্রামের নোটের এক পিঠে মুদ্রিত হয়েছে চ্যারেন্টসের ছবি এবং তার কবিতার একটি প্রসিদ্ধ পঙ্‌ক্তি: (Armenian) "Ես իմ անուշ Հայաստանի արեւահամ բարն եմ սիրում" (আমি ভালোবাসি আর্মেনিয়ার রৌদ্র-মধুর স্বাদ)। পোপ ফ্রান্সিস ২০১৬ সালে তার আর্মেনিয়া সফরকালে চ্যারেন্টসের কবিতার এক স্তবক আবৃত্তি করেছেন।
সাহিত্য-সমালোচনা
চ্যারেন্টস সম্পর্কে প্রথম একক গ্রন্থ প্রকাশ করেন সাইমন হ্যাকোবিয়ান (১৮৮৮-১৯৩৭) ভিয়েনায় ১৯২৪ সালে। সেসময় চ্যারেন্টসের কবিতা নিয়ে আরো গবেষণা করেছেন পাওলো মেকেনসিয়ান, হার্তিয়ান সেরখেতিয়ান, টিগ্রেন হাখামিয়ান প্রমুখ। চ্যারেন্টসের মৃত্যুর পর তার লেখা এবং তাকে নিয়ে লেখা সব বই ১৭ বছর পর্যন্ত নিষিদ্ধ ছিল। ১৯৫৪ সালে এন. দাবাঘিয়ান (১৯৩০ এর দশকে যিনি চ্যারেন্টসেব বিরোধিতা করেছিলেন) প্রকাশ করেন একক-গ্রন্থ ইয়েগিশে চ্যারেন্টস। পরবর্তী দশকগুলোতে চ্যারেন্টসকে নিয়ে গবেষণা গ্রন্থ প্রকাশ করেছেন হাকব সালাখিয়ান, সুরেন আঘাবাবিয়ান, গার্নিক আনাইয়ান, আলমাস্ত জাকারিয়ান, অনাহিত চ্যারেন্টস, ডেভিড গ্যাসপারিয়ান এবং আরো অনেকে।
অধিনায়ক (সামরিক)
অধিনায়ক  : কমান্ডার (সাধারণত সংক্ষেপে Cmdr নামে পরিচিত ) একজন সাধারণ নৌ অফিসার পদমর্যাদার পাশাপাশি অনেক সেনাবাহিনীতে চাকরির পদবী ।অধিনায়ক/ কমান্ডারকে বিভিন্ন পুলিশ বাহিনী সহ অন্যান্য আনুষ্ঠানিক সংস্থায় পদমর্যাদা বা উপাধি হিসাবেও ব্যবহার করা হয় । বিভিন্ন দেশে এই নৌ র্যাঙ্ককে ফ্রিগেট ক্যাপ্টেন বলা হয় ।
অধিনায়ক/কমান্ডার একটি সাধারণ শব্দ যে কোনো সশস্ত্র বাহিনীর ইউনিটের কমান্ডিং অফিসারের জন্য, উদাহরণস্বরূপ " প্ল্যাটুন কমান্ডার ", " ব্রিগেড কমান্ডার" এবং " স্কোয়াড্রন কমান্ডার"। পুলিশে, " বরো কমান্ডার" এবং "ইনসিডেন্ট কমান্ডার" এর মতো শব্দ ব্যবহার করা হয়।
কোয়ান্টাম বলবিজ্ঞানে ব্যবহৃত গাণিতিক ধারণাসমূহের তালিকা
এই পাতায় কোয়ান্টাম বলবিজ্ঞানে ব্যবহৃত গাণিতিক ধারণাগুলির একটি তালিকা দেয়া হল ।
প্রতিসাম্য
<!--
String theory
See list of string theory topics
-->
ʻআকিকিকি
'(Oreomystis bairdi ), যাকে Kaua ক্রিপারও বলা হয়, একটি ভয়ানকভাবে বিপন্ন হাওয়াইয়ান হানিক্রিপার যা Kaua, এর স্থানীয় পাখি। এটি ওরিওমিস্টিস' গোত্রের একমাত্র সদস্য। বর্তমানে হাওয়াইয়ান পাখিদের মধ্যে, এটিকে সবচেয়ে বিপন্ন বলে মনে করা হয়, ২০২১ সালে মাত্র ৪৫টি পাখি শনাকত হয়েছে
শ্রেণীবিন্যাস
যদিও ওরিওমিস্টিসের শ্রেণীবিন্যাস সম্পর্কে মতবিরোধ রয়েছে তবে, কিছু ফাইলোজেনেটিক চিহ্ন ইঙ্গিত করে যে ʻআলাউহাইওস (কাউয়াইপ্যারোওমিজা ) এর সাথে এর এটি সবচেয়ে বেশি মিল রয়েছে। তারা দ্বিতীয় সংখ্যালঘু এবং প্রথম অবস্থানে রয়েছে হাওয়াইয়ান হানিক্রিপারদের মধ্যে সাম্প্রতিক-বিলুপ্ত পোউলি ( মেলামপ্রোসপস ফিওসোমা )। যাইহোক, অন্যান্য গবেষণা এও সমর্থন করে যে এটি প্যারোওমিজার তুলনায় কিছুটা বেশি উদ্ভূত হয়েছে।
বর্ণনা
আকিকিকি আকারে ও ভরে ছোট (দৈর্ঘ্য ১৩ সেমি; ভর ১২-১৭ গ্রাম) একটি পাখি, ডানার উপরের অংশ ধূসর এবং নীচের অংশ সাদা। এটা যৌন দ্বিরূপতা দেখায় না, অর্থাৎ পুরুষ ও স্ত্রী সদস্যের মধ্যে বাহ্যিক পার্থক্য তেমন দৃশ্যমান নয়। কিশোর পাখিদের চোখে বড় সাদা রিং আছে; প্রাপ্তবয়স্কদের কয়েক বছর ধরে ফ্যাকাশে ভ্রু বিদ্যমান থাকে। পা এবং ঠোঁট গোলাপী। কাউয়া আই এর গোত্রের অন্যান্য পাখির তুলনায় লেজ ছোট, যা তাকে অন্যান্য গোত্র থেকে আলাদা করে।
ভোকালাইজেশন
প্রাপ্তবয়স্কদের ডাক সাধারণত ছোটউয়েট বাউইট ,আবার কখনো কখনো দ্বিগুণ দৈর্ঘেরও হয়। ডাকটি আনিয়ানিয়াউ এর মতোও হতে পারে, যার সাথে এটি ঝাঁকে ঝাঁকে যেতে পারে। এর গান, শুধুমাত্র প্রজনন ঋতুতে শোনা যায়, এটি একটি অবরোহী ট্রিল। কিশোর বয়সে প্রজনন ডাক হল একটি তোতলানো উচ্চারণের চিট শব্দ । প্রজনন ঋতুতে, মহিলারা পুরুষদের দ্বারা শিশু লালন পালনের জন্যও অনুরূপ ডাক ব্যবহার করে।
বিচরণ এবং বাসস্থান
এটি বর্তমানে শুধুমাত্র কোকে স্টেট পার্কের সর্বোচ্চ উচ্চতায় স্থানীয় রেইনফরেস্ট এবং আই এর আলাকা আই ওয়াইল্ডারনেস সংরক্ষণে পাওয়া যায়। সাবফসিল রেকর্ডগুলি থেকে জানা যায় যে যে এটি একবার সমুদ্রপৃষ্ঠেও পাওয়া গিয়েছিল এবং একইভাবে এরা শুষ্ক বন সহ বিস্তৃত আবাসস্থলেও বসবাস করতে পারে।
খাদ্য এবং খাদ্য গ্রহণের আচরণ
আকিকিকিকে প্রায়শই উত্তর আমেরিকার নুথ্যাচের সাথে তুলনা করা হয় কারণ এটি জীবিত ও মৃত উভয় গাছের কাণ্ড এবং ডাল বরাবর লাফ দিয়ে, পোকামাকড় ধরে খায়। আকিকিকি প্রায়শই জোড়ায়, পারিবারিক দলে বা মিশ্র-প্রজাতির ঝাঁকে চরায়।
প্রজনন
অল্প কিছু আকিকিকির বাসা পাওয়া গেছে। মার্চ থেকে জুন পর্যন্ত পুরুষ ও স্ত্রী উভয়েই অহি গাছের মুকুটে কয়েক মিটার উপরে শ্যাওলা ও লাইকেনের বাসা তৈরি করে। শুধুমাত্র স্ত্রী ডিম ফোটায়, তবে বাবা-মা উভয়েই বাসার দেখশোনা করে এবং বাচ্চাদের খাওয়ায়।
২০১৮ সালে, সান দিয়েগো চিড়িয়াখানার সহায়তায় প্রথম আকিকিকি বন্দী অবস্থায় প্রজনন করানো হয়েছিল।
১৯৩১ সালের বাংলা চলচ্চিত্রের তালিকা
১৯৩১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
ইবরাহিম খাঁ সরকারি কলেজ
ইব‌রাহীম খাঁ সরকারি কলেজ বাংলাদেশের টাঙ্গাইল জেলার ভূঞাপুর উপজেলার অন্তর্গত একটি সরকারি শিক্ষাপ্রতিষ্ঠান। উপমহাদেশের প্রথম মুসলিম অধ্যক্ষ শিক্ষাবিদ ইবরাহীম খাঁ কর্তৃক ১৯৪৮ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি(পাশ) কোর্স এবং কিছু স্নাতক ও স্নাতকোত্তর পর্যায়ের সার্টিফিকেট প্রদান করে।
ইতিহাস
টাঙ্গাইল জেলার ভূঞাপুর উপজেলা ও পৌরশহরের প্রাণকেন্দ্রে ১৯৪৮ সালে প্রতিষ্ঠিত ইবরাহীম খাঁ সরকারি কলেজ এতদঞ্চলের একটি ঐতিহ্যবাহী উচ্চ শিক্ষা প্রতিষ্ঠান। দেশের উত্তর ও পশ্চিম অঞ্চলের প্রবেশদ্বার ‘ভূঞাপুর’ স্নিগ্ধ শ্যামলিমায় ঐশ্বর্যময়ী। ঢাকা-ভূঞাপুর, ঢাকা-তারাকান্দি রোড এবং যমুনা নদীর ওপর নির্মিত বঙ্গবন্ধু সেতু ভূঞাপুরের যোগাযোগ ব্যবস্থার ক্ষেত্রে এক নতুন দিগন্তের সূচনা করেছে। বঙ্গবন্ধু সেতু হতে প্রায় ১৩ কি. মি. উত্তরে রেল ও সড়ক যোগাযোগের গুরুত্বপূর্ণ সংযোগস্থলে ছায়া সুনিবিড় শান্ত ও মনোরম পরিবেশে অবস্থিত এ কলেজ যমুনা বিধৌত জনপদে শিক্ষা বিস্তারে এক গুরুত্বপূর্ণ ভূমিকা পালন করে চলেছে।
শিক্ষাবিদ প্রিন্সিপাল ইবরাহীম খাঁ ১৯৪৮ সালে ভূঞাপুরের কিছু সংখ্যক বিদ্যোৎসাহী ব্যক্তির অনুরোধে এলাকার সর্বস্তরের জনগণের ঐকান্তিক সহযোগিতায় ‘ভূঞাপুরে কলেজ’ প্রতিষ্ঠার মত দুঃসাহসিক কাজে আত্মনিয়োগ করেন। ১৯৪৮ সালের ৪ঠা এপ্রিল মজলুম জননেতা মওলানা আব্দুল হামিদ খান ভাসানীকে সভাপতি করে ‘ভূঞাপুর কলেজ’-এর অর্গানাইজিং কমিটি গঠন করে কলেজটির ভিত্তিপ্রস্তর স্থাপন করা হয়। ১৯৪৮ সালের ১লা জুলাই মানবিক ও ব্যবসায় শিক্ষা শাখায় ১০২ জন শিক্ষার্থী নিয়ে ভূঞাপুর হাই স্কুলে অস্থায়ীভাবে কলেজের কার্যক্রম শুরু হয়। কলেজের প্রথম অধ্যক্ষ (ভারপ্রাপ্ত) হিসেবে দায়িত্ব পালন করেন জনাব হালিমুজ্জামান খান।
১৯৬৫ সালে স্নাতক (কলা ও ব্যবসায় শিক্ষা) এবং ১৯৭২ সালে স্নাতক (বিজ্ঞান) পাস কোর্স খোলার মাধ্যমে কলেজটি পূর্ণাঙ্গ ডিগ্রি কলেজের মর্যাদা লাভ করে।
১৯৭৮ সালে প্রিন্সিপাল ইবরাহীম খাঁ’র মৃত্যুর পর তাঁর স্মৃতির প্রতি শ্রদ্ধা প্রদর্শনের জন্য কলেজটি ‘ইবরাহীম খাঁ কলেজ’ নামকরণ করা হয়। কলেজটি ১৯৯০ সালে ঢাকা বিশ্ববিদ্যালয়ের অধীনে ইসলামের ইতিহাস ও সংস্কৃতি বিষয়ে স্নাতকোত্তর কোর্স খোলার অনুমতি লাভ করে। ১৯৯৬ সালে জাতীয় বিশ্ববিদ্যালয়ের অধীনে বাংলা, দর্শন, সমাজকর্ম ও ব্যবস্থাপনা বিষয়ে স্নাতকোত্তর কোর্স, ১৯৯৭ সালে সমাজকর্ম, ব্যবস্থাপনা ও প্রাণিবিদ্যা এবং ২০১৬ সালে বাংলা, অর্থনীতি, মনোবিজ্ঞান ও হিসাববিজ্ঞান বিষয়ে স্নাতক (সম্মান) কোর্স চালু করার অনুমতি লাভ করে। ১৯৯৮ সালে কলেজটিতে বাংলাদেশ কারিগরি শিক্ষা বোর্ডের অধীনে উচ্চ মাধ্যমিক শ্রেণিতে ব্যবসায় ব্যবস্থাপনা (বিএম) কোর্স চালু করা হয়। বর্তমানে কলেজে ০৫টি বিষয়ে স্নাতকোত্তর ১ম ও শেষ পর্ব, ০৭টি বিষয়ে স্নাতক (সম্মান), ১৮ টি বিষয়ে স্নাতক (পাস) কোর্স এবং ১৯ টি বিষয়ে উচ্চ মাধ্যমিক পর্যায়ে বিজ্ঞান, মানবিক ও ব্যবসায় শিক্ষা শাখায় পাঠদান করা হয়। কলেজে বর্তমান শিক্ষার্থী সংখ্যা প্রায় ৭০০০ হাজার।
ঐতিহ্যবাহী এ কলেজটি ৭ একরের অধিক জমি নিয়ে প্রতিষ্ঠিত। শিক্ষক-কর্মচারীদের আবাসনের জন্য রয়েছে ১৮টি অস্থায়ী বাসা, ০৩টি মার্কেট, কলেজ গ্রন্থাগার, বিজ্ঞানাগার ও কম্পিউটার ল্যাব। এর রয়েছে দৃষ্টিনন্দন ও সুবিশাল ক্যাম্পাস। তৃণাচ্ছাদিত খেলার মাঠে সারা বছর ফুটবল, ক্রিকেট, ভলিবল ও ব্যাডমিন্টনসহ নানা ধরনের খেলাধুলার চর্চা হয়ে থাকে। দেশের অনেক প্রথিতযশা শিক্ষক ও শিক্ষাবিদ এ কলেজের অধ্যক্ষ ও শিক্ষক হিসেবে দায়িত্ব পালন করেছেন। তাঁদের সংস্পর্শে এ এলাকার সামাজিক ও সাংস্কৃতিক পরিমণ্ডলে পড়েছে ইতিবাচক প্রভাব। স্বাধীন বাংলাদেশের মহান স্থপতি সর্বকালের সর্বশ্রেষ্ঠ বাঙালি জাতির পিতা বঙ্গবন্ধু শেখ মুজিবুর রহমান সদ্য-স্বাধীন দেশে প্রাথমিক শিক্ষাকে জাতীয়করণ করে শিক্ষা-বিস্তারের পথ অবারিত করেন। তারই ধারাবাহিকতায় বর্তমান সরকারের মাননীয় প্রধানমন্ত্রী বঙ্গবন্ধু কন্যা শেখ হাসিনা ৩০ শে জুন ২০১২ খ্রিষ্টাব্দে ভূঞাপুর রেল স্টেশন উদ্বোধনকালে এ কলেজের শিক্ষক-শিক্ষার্থী, কর্মচারী, স্থানীয় আওয়ামী লীগ ও এর অঙ্গ-সংগঠনের নেতাকর্মী, অন্যান্য রাজনৈতিক দলের নেতৃবৃন্দসহ এলাকাবাসীর দাবির প্রেক্ষিতে কলেজটি জাতীয়করণের প্রতিশ্রুতি ব্যক্ত করেন।
১১ই অক্টোবর ২০১৩ খ্রিষ্টাব্দে কলেজটির জাতীয়করণ হয়। কলেজের শিক্ষার্থীদের পাঠদানের পাশাপাশি তাদের শারীরিক ও মানসিক বিকাশের জন্য ফুটবল, ক্রিকেট, ব্যাডমিন্টন, ভলিবলসহ অন্যান্য খেলাধুলার সুযোগ রয়েছে। এছাড়াও বার্ষিক ক্রীড়া প্রতিযোগিতা এবং আন্তকলেজ ক্রীড়া প্রতিযোগিতায় অংশগ্রহণ করে শিক্ষার্থীদের বিজয় অর্জনের গৌরব রয়েছে। শিক্ষার্থীদের সুশৃঙ্খল ও নৈতিক চরিত্র গঠনের জন্য বিএনসিসি, রোভার স্কাউট, গার্লস্ ইন রোভার এবং রেডক্রিসেন্ট-এর সুদক্ষ ইউনিট রয়েছে। বিভিন্ন জাতীয় দিবসে আলোচনা ও সাংস্কৃতিক অনুষ্ঠানের মাধ্যমে মুক্তিযুদ্ধ, দেশপ্রেম ও ইতিহাস সম্পর্কে শিক্ষার্থীদের সচেতন করার ক্ষেত্রে প্রতিষ্ঠানটির ভূমিকা অনস্বীকার্য। শিক্ষার্থীদের আলোকিত মানুষ গড়ার লক্ষ্যে প্রতিষ্ঠানের প্রচেষ্টা অব্যাহত থাকবে সবসময়।
তারিখে কলেজটিকে প্রথম এমপিওভুক্ত করা হয়।
বিবরণ
২০১৩ সালে জাতীয়করণ করা হয়।
শিক্ষা কার্যক্রম ও পদ্ধতি
উচ্চ মাধ্যমিকের (HSC) পাশাপাশি রয়েছে বিভিন্ন বিভাগ থেকে ডিগ্রি (পাশ) কোর্স, অনার্স (সম্মান) এবং মাস্টার্স করার সুবিধা। যেমন: সমাজকর্ম বিভাগ, মনোবিজ্ঞান, হিসাববিজ্ঞ্ন, ব্যবস্থাপনা, প্রাণিবিদ্যা প্রভৃতি।
টমাস লুইস (অস্ট্রেলীয় ক্রিকেটার)
টমাস লুইস (১৯ এপ্রিল ১৮২৯ – ১৯ জুন ১৯০১) ছিলেন একজন অস্ট্রেলীয় ক্রিকেটার। তিনি ১৮৫৬-৫৭ এবং ১৮৫৯-৬০ এর মধ্যে নিউ সাউথ ওয়েলসের হয়ে তিনটি প্রথম-শ্রেণীর ম্যাচ খেলেছেন।
উমেশ ভাট ভাভিকেরি
উমেশ ভাট ভাভিকেরি একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। ১৯৮৯ সালে তিনি আনকোলা থেকে কর্ণাটক বিধানসভার সদস্য হিসেবে নির্বাচিত হয়েছিলেন। এছাড়াও তিনি লোকশিক্ষা ট্রাস্টের সভাপতি ছিলেন। এটি সংযুক্ত কর্ণাটক নামের একটি কন্নড় ভাষার সংবাদপত্র প্রকাশ করে থাকে। তিনি হৃদরোগে আক্রান্ত হয়ে ২০১৯ সালের ১৩ আগস্ট ৭২ বছর বয়সে মৃত্যুবরণ করেন।
হুমায়ূন আহমেদ
হুমায়ূন আহমেদ (১৩ নভেম্বর ১৯৪৮ - ১৯ জুলাই ২০১২) ছিলেন একজন বাংলাদেশি ঔপন্যাসিক, ছোটগল্পকার, নাট্যকার এবং গীতিকার, চিত্রনাট্যকার ও চলচ্চিত্র নির্মাতা। তিনি বিংশ শতাব্দীর জনপ্রিয় বাঙালি কথাসাহিত্যিকদের মধ্যে অন্যতম। তাকে বাংলাদেশের স্বাধীনতা পরবর্তী অন্যতম শ্রেষ্ঠ ও জনপ্রিয় লেখক বলে গণ্য করা হয়। বাংলা কথাসাহিত্যে তিনি সংলাপপ্রধান নতুন শৈলীর জনক। অন্য দিকে তিনি আধুনিক বাংলা বৈজ্ঞানিক কল্পকাহিনীর পথিকৃৎ। নাটক ও চলচ্চিত্র পরিচালক হিসাবেও তিনি সমাদৃত। তার প্রকাশিত গ্রন্থের সংখ্যা তিন শতাধিক। তার বেশ কিছু গ্রন্থ পৃথিবীর নানা ভাষায় অনূদিত হয়েছে, বেশ কিছু গ্রন্থ স্কুল-কলেজ বিশ্ববিদ্যালয়ের পাঠ্যসূচীর অন্তর্ভুক্ত। মিসির আলি এবং হিমু তার সৃষ্ট অন্যতম দুটি জনপ্রিয় চরিত্র।
ঢাকা কলেজ থেকে উচ্চ মাধ্যমিক পাস করার পর তিনি ঢাকা বিশ্ববিদ্যালয়ে রসায়ন এবং নর্থ ডাকোটা স্টেট বিশ্ববিদ্যালয়ে পলিমার রসায়ন শাস্ত্র অধ্যয়ন করেন। তিনি ঢাকা বিশ্ববিদ্যালয়ের রসায়ন বিভাগের অধ্যাপক হিসাবে দীর্ঘকাল কর্মরত ছিলেন। পরবর্তীতে লেখালেখি এবং চলচ্চিত্র নির্মাণের স্বার্থে অধ্যাপনা ছেড়ে দেন।
১৯৭১ খ্রিষ্টাব্দে বাংলাদেশের মুক্তিযুদ্ধ চলাকালে পাকিস্তান সেনাবাহিনী তাকে আটক করে এবং নির্যাতনের পর হত্যার জন্য গুলি চালায়। তিনি অলৌকিকভাবে বেঁচে যান। হুমায়ূন আহমেদ রচিত প্রথম উপন্যাস নন্দিত নরকে, ১৯৭২ সালে প্রকাশিত হয়। সত্তর দশকের সময় থেকে শুরু করে মৃত্যু অবধি তিনি ছিলেন বাংলা গল্প-উপন্যাসের অপ্রতিদ্বন্দ্বী কারিগর। এই কালপর্বে তার গল্প-উপন্যাসের জনপ্রিয়তা ছিল তুলনারহিত। তার অভূতপূর্ব সৃষ্টি হিমু এবং মিসির আলি ও শুভ্র চরিত্রগুলি বাংলাদেশের যুবকশ্রেণীকে গভীরভাবে উদ্বেলিত করেছে। বিজ্ঞান কল্পকাহিনীও তার সৃষ্টিকর্মের অন্তর্গত, তার রচিত প্রথম বিজ্ঞান কল্পকাহিনী তোমাদের জন্য ভালোবাসা। তার টেলিভিশন নাটকসমূহ জনপ্রিয়তা অর্জন করেছিল। সংখ্যায় বেশি না হলেও তার রচিত গানগুলোও জনপ্রিয়তা লাভ করে। তার রচিত অন্যতম উপন্যাসসমূহ হলো মধ্যাহ্ন, জোছনা ও জননীর গল্প, মাতাল হাওয়া, লীলাবতী, কবি, বাদশাহ নামদার ইত্যাদি। বাংলা সাহিত্যের উপন্যাস শাখায় অসামান্য অবদানের জন্য তিনি ১৯৮১ সালে বাংলা একাডেমি প্রদত্ত বাংলা একাডেমি সাহিত্য পুরস্কার লাভ করেন। এছাড়া বাংলা ভাষা ও সাহিত্যে তার অবদানের জন্য ১৯৯৪ সালে বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।
তার নির্মিত চলচ্চিত্রগুলো সর্ব সাধারণ্যে ব্যাপকভাবে সমাদৃত হয়। ১৯৯৪-এ তার নির্মিত প্রথম চলচ্চিত্র বাংলাদেশের স্বাধীনতা যুদ্ধভিত্তিক আগুনের পরশমণি মুক্তি লাভ করে। চলচ্চিত্রটি শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার সহ আটটি পুরস্কার লাভ করে। তার নির্মিত অন্যান্য সমাদৃত চলচ্চিত্রগুলো হলো শ্রাবণ মেঘের দিন (১৯৯৯), দুই দুয়ারী (২০০০), শ্যামল ছায়া (২০০৪), ও ঘেটু পুত্র কমলা (২০১২)। শ্যামল ছায়া ও ঘেটু পুত্র কমলা চলচ্চিত্র দুটি বাংলাদেশ থেকে বিদেশি ভাষার চলচ্চিত্র বিভাগে অস্কারের জন্য দাখিল করা হয়েছিল। এছাড়া ঘেটু পুত্র কমলা চলচ্চিত্র পরিচালনার জন্য তিনি শ্রেষ্ঠ পরিচালনা বিভাগে জাতীয় চলচ্চিত্র পুরস্কার লাভ করেন।
জন্ম ও শৈশব
হুমায়ূন আহমেদ ১৯৪৮ খ্রিষ্টাব্দের ১৩ নভেম্বর তৎকালীন পূর্ব পাকিস্তানের ময়মনসিংহ জেলার অন্তর্গত নেত্রকোণা মহকুমার মোহনগঞ্জে তার মাতামহের বাড়িতে জন্মগ্রহণ করেন। তার পিতা শহীদ ফয়জুর রহমান আহমদ এবং মা আয়েশা ফয়েজ। তার পিতা একজন পুলিশ কর্মকর্তা ছিলেন এবং তিনি ১৯৭১ খ্রিষ্টাব্দে বাংলাদেশের মুক্তিযুদ্ধ চলাকালে তৎকালীন পিরোজপুর মহকুমার উপ-বিভাগীয় পুলিশ অফিসার (এসডিপিও) হিসেবে কর্তব্যরত অবস্থায় শহীদ হন। তার বাবা সাহিত্যনুরাগী মানুষ ছিলেন। তিনি পত্র-পত্রিকায় লেখালেখি করতেন। বগুড়া থাকার সময় তিনি একটি গ্রন্থও প্রকাশ করেছিলেন, গ্রন্থের নাম দ্বীপ নেভা যার ঘরে। তার মা'র লেখালেখির অভ্যাস না থাকলেও শেষ জীবনে একটি আত্মজীবনী গ্রন্থ রচনা করেছেন যার নাম জীবন যে রকম। পরিবারে সাহিত্যমনস্ক আবহাওয়া ছিল। তার অনুজ মুহম্মদ জাফর ইকবাল দেশের একজন শিক্ষাবিদ এবং কথাসাহিত্যিক; সর্বকনিষ্ঠ ভ্রাতা আহসান হাবীব রম্য সাহিত্যিক এবং কার্টুনিস্ট। তার তিন বোন হলেন সুফিয়া হায়দার, মমতাজ শহিদ, ও রোকসানা আহমেদ।
তার রচিত আত্মজীবনী ও স্মৃতিকথা থেকে জানা যায় যে ছোটকালে হুমায়ূন আহমেদের নাম রাখা হয়েছিল শামসুর রহমান; ডাকনাম কাজল। তার পিতা (ফয়জুর রহমান) নিজের নামের সাথে মিল রেখে ছেলের নাম রাখেন শামসুর রহমান। পরবর্তীতে আবার তিনি নিজেই ছেলের নাম পরিবর্তন করে ‌হুমায়ূন আহমেদ রাখেন। হুমায়ূন আহমেদের ভাষায়, তার পিতা ছেলে-মেয়েদের নাম পরিবর্তন করতে পছন্দ করতেন। তার ছোট ভাই মুহম্মদ জাফর ইকবালের নাম আগে ছিল বাবুল এবং ছোটবোন সুফিয়ার নাম ছিল শেফালি। ১৯৬২-৬৪ সালে চট্টগ্রামে থাকাকালে হুমায়ুন আহমেদের নাম ছিল বাচ্চু।
তার দাদা আজিমুদ্দিন আহমেদের বাবার নাম জাঙ্গির মুনশি। জাঙ্গির মুনশির এলাকায় পীরসাহেব হিসেবে খ্যাতি ছিল। তার দাদার বাড়ি মৌলভী বাড়ি নামে পরিচিত ছিল। তার বড় মামা ফজলুল করিমের কাছ থেকে তিনি ছবি আঁকা শেখেন।
শিক্ষাজীবন
থাম্ব|ডান|200px|[[বগুড়া জিলা স্কুল, আহমেদ এই বিদ্যালয় থেকে মাধ্যমিক পাস করেন।]] তার বাবা চাকরি সূত্রে দেশের বিভিন্ন স্থানে অবস্থান করেছেন বিধায় হুমায়ূন আহমেদ দেশের বিভিন্ন স্কুলে লেখাপড়া করার সুযোগ পেয়েছেন। তার প্রাতিষ্ঠানিক শিক্ষাজীবন শুরু হয় ১৯৫৫ সালে সিলেটের কিশোরী মোহন পাঠশালায় (বর্তমান কিশোরী মোহন (বালক) সরকারি প্রাথমিক বিদ্যালয়)। সেখানে তিনি ১৯৫৯ সাল পর্যন্ত পড়াশোনা করেছিলেন। তিনি ১৯৬৩ সালে বগুড়া জিলা স্কুলে নবম শ্রেণিতে ভর্তি হন। ১৯৬৫ সালে তিনি এই বিদ্যালয় থেকে ম্যাট্রিক পরীক্ষা দেন এবং রাজশাহী শিক্ষা বোর্ডে দ্বিতীয় স্থান অধিকার করেন। তিনি পরে ঢাকা কলেজে ভর্তি হন এবং সেখান থেকে বিজ্ঞান বিভাগে উচ্চ মাধ্যমিক পাস করেন। তিনি ঢাকা বিশ্ববিদ্যালয়ে রসায়ন শাস্ত্রে অধ্যয়ন করেন এবং প্রথম শ্রেণীতে বিএসসি (সম্মান) ও এমএসসি ডিগ্রি লাভ করেন। তিনি হাজী মুহম্মদ মুহসীন হলের আবাসিক ছাত্র ছিলেন এবং ৫৬৪ নং কক্ষে তার ছাত্রজীবন অতিবাহিত করেন (নন্দিত নরকে উপন্যাসটি মুহসীন হলেই লেখা)।
নন্দিত নরকে ও শঙ্খনীল কারাগার
right|thumb|200px|স্বগৃহে বৈঠকী আড্ডায় হুমায়ূন আহমেদ ঢাকা বিশ্ববিদ্যালয়ের ছাত্র জীবনে একটি নাতিদীর্ঘ উপন্যাস রচনার মধ্য দিয়ে হুমায়ূন আহমেদের সাহিত্য জীবনের শুরু। এই উপন্যাসটির নাম নন্দিত নরকে। ১৯৭১-এ মুক্তিযুদ্ধ চলাকালে উপন্যাসটি প্রকাশ করা সম্ভব হয়নি। ১৯৭২-এ কবি-সাহিত্যিক আহমদ ছফার উদ্যোগে উপন্যাসটি খান ব্রাদার্স কর্তৃক গ্রন্থাকারে প্রথম প্রকাশিত হয়। প্রখ্যাত বাংলা ভাষাশাস্ত্র পণ্ডিত আহমদ শরীফ স্বতঃপ্রবৃত্ত হয়ে এ গ্রন্থটির ভূমিকা লিখে দিলে বাংলাদেশের সাহিত্যমোদী মহলে কৌতূহল সৃষ্টি হয়। বইটির প্রচ্ছদ করেন মুহম্মদ জাফর ইকবাল ও ভাস্কর শামীম শিকদার। উপন্যাসটি লেখক শিবির হতে বর্ষসেরা উপন্যাসের পুরস্কার লাভ করে। শঙ্খনীল কারাগার তার লেখা প্রথম উপন্যাস, কিন্তু প্রকাশিত ২য় গ্রন্থ। তার রচিত তৃতীয় উপন্যাস বিজ্ঞান কল্পকাহিনীমূলক তোমাদের জন্য ভালোবাসা। বিজ্ঞান সাময়িকী সাপ্তাহিক পত্রিকায় উপন্যাসটি ধারাবাহিকভাবে প্রকাশিত হয়।
অধ্যাপনা ও পিএইচডি
১৯৭৩ সালে ময়মনসিংহে অবস্থিত বাংলাদেশ কৃষি বিশ্ববিদ্যালয়ে প্রভাষক হিসেবে কর্মজীবন শুরু করেন। তার বেতন ছিল ৬৫০ টাকা। এই বিশ্ববিদ্যালয়ে কর্মরত অবস্থায় তিনি তার প্রথম ছোটগল্প রচনা করেন। সৌরভ নামক গল্পটি বিচিত্রা পত্রিকায় প্রকাশিত হয়েছিল। ১৯৭৪ সালে তিনি ঢাকা বিশ্ববিদ্যালয়ের রসায়ন বিভাগে যোগদান করেন। এই বছর বিচিত্রা পত্রিকায় ঈদ সংখ্যায় প্রকাশিত হয় তার রচিত উপন্যাস অচিনপুর। পরে তিনি মার্কিন যুক্তরাষ্ট্রের নর্থ ডাকোটা স্টেট ইউনিভার্সিটি থেকে পলিমার রসায়ন বিষয়ে গবেষণা করে পিএইচডি লাভ করেন।
বিবাহ
হুমায়ূন আহমেদ ১৯৭৩ সালে গুলতেকিন খান কে বিয়ে করেন। গুলতেকিন প্রিন্সিপাল ইবরাহীম খাঁর নাতনী। এই দম্পতির তিন মেয়ে এবং এক ছেলে। বড় মেয়ে নোভা আহমেদ, মেজো মেয়ে শীলা আহমেদ এবং ছোট মেয়ে বিপাশা আহমেদ। তার বড় ছেলের নাম নুহাশ হুমায়ূন। বাবার মত নুহাশও পরিচালনায় মনোনিবেশ করেন। অন্য আরেকটি ছেলে সন্তান অকালে মারা যায়। তিনি তার নাম রেখেছিলেন রাশেদ হুমায়ূন। ১৯৯০ খৃস্টাব্দের মধ্যভাগ থেকে শীলা আহমেদের বান্ধবী এবং তার বেশ কিছু নাটক-চলচ্চিত্রে অভিনয় করা অভিনেত্রী শাওনের সাথে হুমায়ূন আহমেদের ঘনিষ্ঠতা জন্মে।
এর ফলে সৃষ্ট পারিবারিক অশান্তির অবসানকল্পে ২০০৫-এ গুলতেকিনের সঙ্গে তাঁর বিচ্ছেদ হয় এবং ঐ বছরই শাওনকে বিয়ে করেন।
এই ঘরে তাদের তিন সন্তান জন্মগ্রহণ করে। প্রথম ভূমিষ্ঠ কন্যা টি মারা যায়, যার নাম ছিলো লীলাবতী। তার স্মরণে নুহাশ পল্লীতে একটি জলাধারের নাম 'লীলাবতী', যার পাশেই একটি এপিটাফে দুটি চরণ উল্লেখ রয়েছে—“নয়ন তোমারে পায় না দেখিতে/রয়েছো নয়নে নয়নে”। আর শাওনের গর্ভজাত ছেলে সন্তানের নাম নিষাদ হুমায়ূন ও নিনিত হুমায়ুন।
প্রথম প্রহর ও এইসব দিনরাত্রি
টেলিভিশন নাট্যকার হিসেবে হুমায়ূন আহমেদকে আবিষ্কার করেন নওয়াজিশ আলী খান । হুমায়ূন আহমেদের "নন্দিত নরকে ও শঙ্খনীল" কারাগার পড়ার পর তিনি একদিন ধানমন্ডির দখিন হাওয়াতে "রত্নদ্বীপ " নাটকের চিত্রায়নকালে নওয়াজিশ আলী খান হুমায়ূন আহমেদ এর সাথে পরিচিত হন। তিনি আহমেদকে টেলিভিশনের জন্য নাটক লিখতে আহ্বান জানান। টেলিভিশনের জন্য হুমায়ূন আহমেদের প্রথম কাজ হল টেলিভিশন নাটক "প্রথম প্রহর"। এটি ১৯৮৩ সালে বাংলাদেশ টেলিভিশনে সম্প্রচারিত হয়। নাটকটি পরিচালনা করেন নওয়াজিশ আলি খান। মানুষের সততাকে কেন্দ্র করে নির্মিত নাটকটি প্রচারের পর ব্যাপক জনপ্রিয়তা লাভ করে। পরবর্তীতে খান আহমেদ রচিত অসময়, অযাত্রা, বিবাহ, এসো নিপবনে, নিমফুল নাটক প্রযোজনা করেন। হুমায়ূন আহমেদ এর রচিত প্রথম ধারাবাহিক নাটক এইসব দিনরাত্রি (১৯৮৫)। নাটকে লিউকোমিয়া আক্রান্ত শিশু চরিত্র 'টুনি'কে বাঁচিয়ে রাখার জন্য হুমায়ূন আহমেদের কাছে এবং বাংলাদেশ টেলিভিশনে দর্শকের প্রচুর চিঠি আসে, কিন্তু হুমায়ূন আহমেদ তার চিত্রনাট্য এর ধারায় অটল থাকেন।
মিসির আলি চরিত্র
মিসির আলি চরিত্রটি আহমেদের মাথায় আসে যুক্তরাষ্ট্রের নর্থ ডাকোটার ফার্গো শহরে স্ত্রী গুলতেকিনের সাথে গাড়িতে ভ্রমণকালে। এই ঘটনার অনেকদিন পর তিনি মিসির আলি বিষয়ক প্রথম উপন্যাস দেবী লিখেন। ১৯৮৫ সালে উপন্যাসটি প্রথম প্রকাশিত হয়। পরবর্তীতে তিনি এই চরিত্রকে কেন্দ্র করে রচনা করেন নিশীথিনী (১৯৮৭), নিষাদ (১৯৮৮), অন্য ভুবন (১৯৮৯) ও বৃহন্নলা (১৯৮৯)। এছাড়াও হুমায়ূন আহমেদের মিসির আলিকে নিয়ে লেখা প্রথম উপন্যাস দেবী থেকে ২০১৮ সালে নির্মিত হয় দেবী নামের একটি চলচ্চিত্র। যেটির মাধ্যমে প্রথমবারের মতো মিসির আলির বড় পর্দায় অভিষেক হয়। ছবিটি পরিচালনা করেন অনম বিশ্বাস। এতে মিসির আলির ভূমিকায় অভিনয় করেন চঞ্চল চৌধুরী।
হিমু ও শুভ্র চরিত্র
হুমায়ূন আহমেদ সৃষ্ট হিমু চরিত্রের আত্মপ্রকাশ ঘটে ময়ূরাক্ষী উপন্যাস দিয়ে। ১৯৯০ সালে মে মাসে অনন্যা প্রকাশনী থেকে বইটি প্রকাশিত হওয়ার পর থেকে চরিত্রটি পাঠকদের, বিশেষ করে তরুণ সাহিত্যপ্রেমীদের মাঝে জনপ্রিয়তা লাভ করে। এই ধারাবাহিকতায় পরবর্তীতে একে একে প্রকাশিত হতে থাকে দরজার ওপাশে (১৯৯২), হিমু (১৯৯৩), পারাপার (১৯৯৪), এবং হিমু (১৯৯৫), হিমুর হাতে কয়েকটি নীলপদ্ম (১৯৯৬), হিমুর দ্বিতীয় প্রহর (১৯৯৭), হিমুর রূপালী রাত্রি (১৯৯৮), এবং একজন হিমু কয়েকটি ঝিঁ ঝিঁ পোকা (১৯৯৯) ইত্যাদি। এছাড়া এই উপন্যাসগুলো নিয়ে হিমু সমগ্র (১৯৯৪), হিমু সমগ্র (দ্বিতীয় খণ্ড) (১৯৯৮), এবং হিমু অমনিবাস (২০০০) প্রকাশিত হয়। হুমায়ূন আহমেদ এর লেখায় রাজনৈতিক প্রণোদনা অনুপস্থিত- এরকম একটি কথা বলাও হলেও হিমুর লেখাগুলোর ক্ষেত্রে তা সত্যি নয়।
শুভ্র চরিত্রের আত্মপ্রকাশ ঘটে দারুচিনি দ্বীপ উপন্যাস দিয়ে। যদিও শুভ্র চরিত্রটি প্রথম আসে তার লেখা একটি ছোটগল্পে, যার নাম 'শাদা গাড়ি।' দারুচিনি দ্বীপ বইটি অনুপম প্রকাশনী থেকে ১৯৯১ সালে প্রকাশিত হয়। শুভ্রকে নিয়ে রচিত তার দ্বিতীয় উপন্যাস হল মেঘের ছায়া। এটি ১৯৯৩ সালে প্রকাশিত হয়। দারুচিনি দ্বীপ উপন্যাসের গল্পের শেষ থেকে শুরু হয় পরবর্তী উপন্যাস রূপালী দ্বীপ (১৯৯৪)।
শঙ্খনীল কারাগার ও আগুনের পরশমণি
১৯৯২ সালে হুমায়ূন আহমেদ রচিত শঙ্খনীল কারাগার উপন্যাস অবলম্বনে মোস্তাফিজুর রহমান একই নামের চলচ্চিত্র নির্মাণ করেন। ছবিটি নির্মাণের জন্য পরিচালক বাংলাদেশ সরকারের তথ্য মন্ত্রণালয়ের অনুদান পান এবং আহমেদ চিত্রনাট্য লেখার সম্মানী হিসেবে ১০,০০০ টাকা পান। মুক্তির পর চলচ্চিত্রপ্রেমীদের মধ্যে ছবিটি ব্যাপক আলোড়ন সৃষ্টি করে, কিন্তু শাকুর মজিদ কাহিনী, কাহিনীর সময়কাল, সেট ও পোশাকে গড়মিল খুঁজে পান। তবে শঙ্খনীল কারাগার শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার লাভ করে এবং আহমেদ শ্রেষ্ঠ কাহিনীকারের পুরস্কার লাভ করেন। ১৯৯৪ সালে আগুনের পরশমণি চলচ্চিত্র দিয়ে তার পরিচালনায় অভিষেক হয়। এই চলচ্চিত্র নির্মাণের জন্য তিনি ২৫,০০০ টাকা সরকারি অনুদান পান। তিনি মূলত তার বিশ্ববিদ্যালয় জীবনের বন্ধু চলচ্চিত্রকার আনিস সাবেতের অকাল মৃত্যুর খবর শোনার পর চলচ্চিত্র নির্মাণে আগ্রহী হন। চলচ্চিত্র নির্মাণের জন্য তিনি ঢাকা বিশ্ববিদ্যালয়ে সদ্য অধ্যাপক পদে পদোন্নতি পাওয়া শিক্ষকতার চাকরি থেকে অব্যহতি দেন। বাংলাদেশের স্বাধীনতা যুদ্ধভিত্তিক চমৎকার গল্প ও দুর্দান্ত নির্মাণশৈলী দিয়ে তিনি দর্শকের মন জয় করেন। চলচ্চিত্র পরিচালক কবীর আনোয়ার বলেন, "এতোবড় মাপের ছবি বাংলাদেশে আগে কখনো হয় নি, জানি না সামনে কেউ আসবেন কিনা এরকম ছবি বানানোর মেধা নিয়ে।" চলচ্চিত্রটি শ্রেষ্ঠ চলচ্চিত্রসহ আটটি বিভাগে জাতীয় চলচ্চিত্র পুরস্কার লাভ করে এবং আহমেদ শ্রেষ্ঠ কাহিনীকার ও সংলাপ রচয়িতা বিভাগে পুরস্কার অর্জন করেন। ১৯৯৬ সালে প্রকাশিত হয় তার উপন্যাস কবি। এতে তিনজন কবির গল্প বিবৃত হয়েছে। ১৯৯৫ সাল থেকে ছোটদের কাগজ পত্রিকায় কালো জাদুকর উপন্যাসটি ধারাবাহিকভাবে প্রকাশ করতে থাকেন। পার্ল পাবলিকেশন্স ১৯৯৮ সালের ফেব্রুয়ারি মাসে একুশে বইমেলায় বইটি গ্রন্থাকারে প্রকাশ করে।